CELEX: 32014R0154
Language: bg
Date: 2014-02-19 00:00:00
Title: Регламент за изпълнение (ЕС) № 154/2014 на Комисията от 19 февруари 2014 година за изменение на Регламент за изпълнение (ЕС) № 540/2011 по отношение на условията за одобрение на активното вещество екстракт от чаено дърво  текст от значение за ЕИП

20.2.2014   
            
            
               BG
            
            
               Официален вестник на Европейския съюз
            
            
               L 50/7
            
         
      РЕГЛАМЕНТ ЗА ИЗПЪЛНЕНИЕ (ЕС) № 154/2014 НА КОМИСИЯТА
   
   от 19 февруари 2014 година
   за изменение на Регламент за изпълнение (ЕС) № 540/2011 по отношение на условията за одобрение на активното вещество екстракт от чаено дърво
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2, буква в) и член 78, параграф 2 от него,
   като има предвид, че:
   
               (1)
            
            
               С Директива 2008/127/ЕО на Комисията (2) активното вещество екстракт от чаено дърво беше включено в приложение I към Директива 91/414/ЕИО на Съвета (3) в съответствие с процедурата, предвидена в член 24б от Регламент (ЕО) № 2229/2004 на Комисията (4). След замяната на Директива 91/414/ЕИО с Регламент (ЕО) № 1107/2009 посоченото вещество се счита за одобрено съгласно посочения регламент и е включено в списъка в част А от приложението към Регламент за изпълнение (ЕС) № 540/2011 на Комисията (5).
            
         
               (2)
            
            
               В съответствие с член 25а от Регламент (ЕО) № 2229/2004 на 16 декември 2011 г. Европейският орган за безопасност на храните, наричан по-долу „Органът“, представи на Комисията становището си по проекта на доклада за преглед по отношение на екстракта от чаено дърво (6). Органът уведоми нотификатора за становището си относно екстракта от чаено дърво. Комисията го прикани да представи коментарите си по проекта на доклада за преглед по отношение на екстракта от чаено дърво. Проектът на доклада за преглед и становището на Органа бяха предмет на преглед от страна на държавите членки и на Комисията в рамките на Постоянния комитет по хранителната верига и здравето на животните и бяха окончателно формулирани на 13 декември 2013 г. под формата на доклад на Комисията за преглед по отношение на екстракта от чаено дърво.
            
         
               (3)
            
            
               Потвърждава се, че активното вещество екстракт от чаено дърво следва да се счита за одобрено съгласно Регламент (ЕО) № 1107/2009.
            
         
               (4)
            
            
               В съответствие с член 13, параграф 2 от Регламент (ЕО) № 1107/2009 във връзка с член 6 от същия регламент и в контекста на съвременните научно-технически познания е необходимо да се изменят условията за одобрение. Целесъобразно е по-конкретно да се изиска допълнителна потвърждаваща информация.
            
         
               (5)
            
            
               Поради това приложението към Регламент за изпълнение (ЕС) № 540/2011 следва да бъде съответно изменено.
            
         
               (6)
            
            
               На държавите членки следва да се предостави време за изменение или отнемане на разрешенията за продуктите за растителна защита, съдържащи екстракт от чаено дърво.
            
         
               (7)
            
            
               По отношение на продукти за растителна защита, съдържащи екстракт от чаено дърво, за които държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно 18 месеца след датата на влизане в сила на настоящия регламент.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент за изпълнение (ЕС) № 540/2011
   Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
   Член 2
   Преходни мерки
   При необходимост до 12 септември 2014 г. държавите членки изменят или отнемат в съответствие с Регламент (ЕО) № 1107/2009 съществуващите разрешения за продукти за растителна защита, съдържащи активното вещество екстракт от чаено дърво.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно от 12 септември 2015 г.
   Член 4
   Влизане в сила
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 февруари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 309, 24.11.2009 г., стр. 1.
   
      (2)  Директива 2008/127/ЕО на Комисията от 18 декември 2008 г. за изменение на Директива 91/414/ЕИО на Съвета с цел включване на няколко активни вещества (ОВ L 344, 20.12.2008 г., стр. 89).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент (ЕО) № 2229/2004 на Комисията от 3 декември 2004 г. относно определяне нa допълнителни подробни правила зa изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета (ОВ L 379, 24.12.2004 г., стр. 13).
   
      (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стp. 1).
   
      (6)  Заключение относно партньорската проверка на оценката на риска от пестициди за активното вещество екстракт от чаено дърво, Бюлетин на ЕОБХ (EFSA Journal), 2012 г.; 10(2):2542. Публикувано онлайн на адрес: www.efsa.europa.eu/efsajournal.htm
   
      ПРИЛОЖЕНИЕ
      В част А от приложението към Регламент за изпълнение (ЕС) № 540/2011 ред 228 относно активното вещество екстракт от чаено дърво се заменя със следното:
      
         
                     Номер
                  
                  
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Изтичане срока на одобрението
                  
                  
                     Специфични разпоредби
                  
               
                     „228
                  
                  
                     Екстракт от чаено дърво
                     CAS № Масло от чаено дърво 68647-73-4
                     Основни съставки:
                     
                                  
                              
                              
                                 терпинен-4-ол 562-74-3
                              
                           
                                  
                              
                              
                                 γ-терпинен 99-85-4
                              
                           
                                  
                              
                              
                                 α-терпинен 99-86-5
                              
                           
                                  
                              
                              
                                 1,8-цинеол 470-82-6
                              
                           CIPAC № 914
                  
                  
                     Маслото от чаено дърво е сложна смес от химични вещества
                  
                  
                     
                                  
                              
                              
                                 Основни съставки:
                                 
                                              
                                          
                                          
                                             терпинен-4-ол ≥ 300 g/kg
                                          
                                       
                                              
                                          
                                          
                                             γ-терпинен ≥ 100 g/kg
                                          
                                       
                                              
                                          
                                          
                                             α-терпинен ≥ 50 g/kg
                                          
                                       
                                              
                                          
                                          
                                             1,8-цинеол ≥ 1 g/kg
                                          
                                       
                           
                                  
                              
                              
                                 Примес от значение:
                                 Метил евгенол: максимум 1 g/kg от техническия материал
                              
                           
                  
                     1 септември 2009 г.
                  
                  
                     31 август 2019 г.
                  
                  
                     ЧАСТ A
                     Може да бъде разрешена единствено употреба като фунгицид в парници.
                     ЧАСТ Б
                     За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преглед по отношение на екстракта от чаено дърво (SANCO/2609/2008 final), и по-специално допълнения I и II към него, във вида, в който е финализиран от Постоянния комитет по хранителната верига и здравето на животните на 13 декември 2013 г.
                     При тази цялостна оценка държавите членки обръщат особено внимание на:
                     
                                 —
                              
                              
                                 защитата на операторите и работниците, като се гарантира, че в условията на употреба е включено използването на подходящи лични предпазни средства, когато е целесъобразно;
                              
                           
                                 —
                              
                              
                                 защитата на подпочвените води, когато веществото се прилага в райони, уязвими от гледна точка на почвените и/или климатичните им условия;
                              
                           
                                 —
                              
                              
                                 защитата на повърхностните води и водните организми;
                              
                           
                                 —
                              
                              
                                 защитата на медоносните пчели, неприцелните членестоноги, земните червеи и неприцелните микро- и макроорганизми.
                              
                           Условията на употреба включват мерки за намаляване на риска, когато това е целесъобразно.
                     Нотификаторът предоставя потвърждаваща информация за:
                     
                                 а)
                              
                              
                                 метаболизма на растенията и експозицията на потребителите;
                              
                           
                                 б)
                              
                              
                                 токсичността на съединенията, които влизат в състава на екстракта, и значението на възможни примеси, различни от метил евгенол;
                              
                           
                                 в)
                              
                              
                                 експозицията на подпочвените води по отношение на съединенията, които влизат в състава на екстракта и които са поглъщани в най-малка степен, и по отношение на евентуалните продукти от трансформацията в почвата;
                              
                           
                                 г)
                              
                              
                                 въздействието върху биологичните методи за пречистване на отпадъчните води.
                              
                           Нотификаторът предоставя тази информация на Комисията, държавите членки и Органа не по-късно от 30 април 2016 г.“
                  
               
      
         (1)  Допълнителни подробности за идентичността и спецификациите на активното вещество са предоставени в доклада за преглед.